**VZOREC OSNUTKA POGODBE**

**OPOMBA: VZOREC NI NAMENJEN IZPOLNJEVANJU, prav tako SE GA NE POŠILJA kot prilogo prijavi na razpis. Določbe pogodbe se pred podpisom lahko ustrezno spremenijo.**

**Republika Slovenija, Urad Vlade Republike Slovenije za Slovence v zamejstvu in po svetu,** Erjavčeva cesta 15, 1000 Ljubljana, Slovenija, matična številka: 1991892, davčna številka: 59081040, ki ga zastopa minister Matej Arčon (v nadaljevanju: Urad)

in

Naziv/ime in priimek prosilca, naziv prosilca v tujem jeziku, naslov prosilca, država, davčna št., ki ga zastopa ime in priimek odgovorne osebe (v nadaljevanju: prejemnik)

skleneta naslednjo

**POGODBO št. št. zadeve v dokumentnem sistemu**

**o sofinanciranju dejavnosti v letu 2026**

1. člen

Pogodbeni stranki ugotavljata:

* da so v skladu z Zakonom o odnosih Republike Slovenije s Slovenci zunaj njenih meja (Uradni list RS, št. 43/06, 76/10 in 206/21 - ZDUPŠOP) in sprejetim Proračunom Republike Slovenije za leto 2026 (Uradni list RS, št. 104/24) predvidena sredstva za sofinanciranje programov in projektov Slovencev po svetu, ki se v skladu s Uredbo o izvajanju finančnih podpor za ohranjanje in razvijanje slovenske identitete zunaj Republike Slovenije (Uradni list RS, št. 139/06, 32/16, 63/17 in 114/21) razdelijo na podlagi javnega razpisa (Uradni list RS, št. xx/25);
* da je bil prejemnik izbran na podlagi razpisa;
* da je Urad z odločbo št. št. odločbe, z dne xx. xx. 2026, prejemniku dodelil sredstva za sofinanciranje.
1. člen

Predmet te pogodbe je sofinanciranje naslednjega rednega delovanja oziroma projekta v letu 2025 (s pripadajočim oziroma skupnim zneskom):

**- Program oz. projekt 1 Dodeljena sredstva EUR**

**( komentar strokovne komisije/obrazložitev )**

**- Program oz. projekt 2 Dodeljena sredstva EUR**

**( komentar strokovne komisije/obrazložitev )**

**- Program oz. projekt 3 Dodeljena sredstva EUR**

**( komentar strokovne komisije/obrazložitev )**

1. člen

Urad bo prejemniku za izvedbo rednega delovanja oziroma projekta iz prejšnjega člena s proračunske postavke 5500 (Ustavne obveznosti – podpora Slovencem po svetu) za leto 2026 nakazal sredstva v skupni višini skupna vsota dodeljenih sredstev EUR v protivrednosti (valuta) po tečaju Banke Slovenija na dan nakazila v mesecu navedba meseca izplačila.

Sredstva bodo nakazana na bančni račun pri naziv banke, naslov banke, Swift, ABA/BSB/routing number, številka bančnega računa.

Sofinanciranje v navedenem znesku se izvede v primeru, da bodo v proračunu Republike Slovenije za leto 2026 zagotovljena sredstva v zadostni višini.

1. člen

Dodeljena sredstva so strogo namenska in jih sme prejemnik uporabljati izključno v skladu s pogoji, navedenimi v razpisu in v tej pogodbi.

Dodeljena sredstva morajo biti porabljena v letu 2026.

1. člen

Urad lahko pri prejemniku kadar koli preverja namensko porabo sredstev oziroma je prejemnik dolžan na izrecno zahtevo Urada nemudoma posredovati vso dokumentacijo v zvezi z izpolnjevanjem obveznosti iz te pogodbe. Tudi sicer mora z njim sodelovati in se odzivati na njegove zahteve po dokumentaciji in pojasnilih.

Prejemnik mora o porabi finančnih sredstev skrbno voditi knjigovodstvo v skladu z veljavnimi računovodskimi standardi. Podatke in dokazila mora urejeno hraniti najmanj do 31. 12. 2031.

Prejemnik je dolžan Uradu najkasneje do 31. 1. 2027 predložiti celovito vsebinsko in finančno poročilo o izvedbi rednega delovanja oziroma projekta ter porabi sredstev. Predloži ga na obrazcu in v skladu z navodili, kot sta objavljena na spletni strani <https://www.gov.si/drzavni-organi/vladne-sluzbe/urad-vlade-za-slovence-v-zamejstvu-in-po-svetu/javne-objave/>.

Za pravočasno šteje poročilo, ki je bilo do navedenega datuma poslano na elektronski naslov: urad.slovenci@gov.si ali oddano na pošti. V primeru, da prejemnik ugotovi, da poročila ne more predložiti pravočasno, je dolžan o tem nemudoma obvestit Urad

V primeru, da prejemnik poročila ne predloži v zgoraj predpisanem ali naknadno dogovorjenem roku, Urad lahko zahteva vrnitev sredstev v proračun skupaj s pripadajočimi zamudnimi obrestmi.

V primeru ugotovljene neupravičene pridobitve ali nenamenske porabe sredstev je prejemnik sredstva dolžan vrniti v proračun skupaj s pripadajočimi zamudnimi obrestmi.

1. člen

V primeru, da prejemnik naknadno ugotovi, da ne bo mogel v celoti izvesti dogovorjenega rednega delovanja oziroma projekta oziroma če pride do sprememb glede upravičenih stroškov, je dolžan o tem nemudoma oziroma najkasneje do 31. 12. 2026 obvestiti Urad.

Urad lahko s pisno potrditvijo/odobritvijo prejemniku določi nove pogoje koriščenja sredstev.

Vse spremembe po podpisu te pogodbe veljajo le, če so sklenjene v pisni obliki, razen spremembe skrbnika pogodbe na strani Urada, ki se opravi z notifikacijo drugi pogodbeni stranki.

Če prejemnik Urada o spremembah pisno ne obvesti nemudoma oziroma najkasneje do 31. 12. 2026 in v primeru, da mu sprememba ni bila odobrena, lahko Urad odstopi od pogodbe in zahteva vrnitev že plačanih sredstev po tej pogodbi skupaj s pripadajočimi zamudnimi obrestmi.

1. člen

Prejemnik je dolžan dosledno navajati Urad kot sofinancerja in se vzdržati vsake dejavnosti, ki bi lahko povzročila neugodne posledice za slovensko narodno skupnost ali ki bi škodovala ugledu Republike Slovenije.

Prejemnik se zaveže, da bo na naslov pr.urad.slovenci@gov.si v elektronski obliki (besedilo, slikovni in video material ipd.) pravočasno posredoval informacije, ki so vezane na odobreni projekt oziroma redno delovanje (najava, poročilo o dogodku), z namenom vnosa vsebin na spletno mesto za Slovence zunaj Republike Slovenije.

1. člen

Prejemnik se zavezuje, da bo v koledarskem letu, za katerega se sklepa ta pogodba, neodplačno sodeloval na najmanj eni prireditvi oziroma dogodku, če ga bo Urad k temu pozval.

Urad bo prejemnika k sodelovanju na dogodku iz prejšnjega odstavka pozval najmanj 30 dni pred datumom izvedbe dogodka. Prejemnik se zavezuje, da bo sodelovanje zagotovil v obsegu in na način, ki ga bo dogovoril z Uradom.

Prejemnik je za sodelovanje na dogodku Urada upravičen do povračila potnih in morebitnih dodatnih neposrednih materialnih stroškov, kar stranki dogovorita posebej s samostojno pogodbo.

1. člen

Pogodba, pri kateri kdo v imenu ali na račun prejemnika predstavniku ali zaposlenemu na Uradu obljubi, ponudi ali da kakšno nedovoljeno korist za:

* pridobitev sredstev ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je Uradu povzročena škoda ali je omogočena pridobitev nedovoljene koristi predstavniku ali zaposlenemu na Uradu, prejemniku ali njegovemu predstavniku,

je nična.

Urad lahko razveže to pogodbo in zahteva vrnitev že izplačanih sredstev z zakonskimi zamudnimi obrestmi tudi v primeru, če ugotovi:

* da je prejemnik uporabil javna sredstva v drug namen, kot je opredeljen s to pogodbo ali
* da je prejemnik kršil pogodbene obveznosti, ki izhajajo iz pogodbe, sklenjene z uradom ali
* če se naknadno ugotovi, da prejemnik ne izpolnjuje pogojev iz javnega razpisa.
1. člen

V primeru, da prejemnik v 30 dneh po uradnem prejemu zahtevka Urada za povrnitev sredstev, sredstev ne vrne, se znesek skupaj s pripadajočimi zamudnimi obrestmi, lahko izterja po sodni poti.

1. člen

Pogodbeni stranki določata kot skrbnika pogodbe:

* \_\_\_\_\_\_\_\_\_\_\_\_\_\_\_\_\_ in \_\_\_\_\_\_\_\_\_\_\_\_\_\_ s strani Urada in
* ime in priimek odgovorne osebe s strani prejemnika.
1. člen

Vsa morebitna nesoglasja v zvezi s pogodbo bosta pogodbeni stranki reševali sporazumno.

V primeru spora je pristojno sodišče v Ljubljani.

1. člen

Pogodba začne veljati z dnem, ko jo lastnoročno ali z elektronskim podpisom podpišeta obe pogodbeni stranki. Za ustrezen elektronski podpis šteje elektronski podpis z veljavnim digitalnim potrdilom.

Pogodba je v primeru lastnoročnega podpisa sestavljena v treh enakih izvodih, od katerih Urad prejme dva izvoda, prejemnik pa en izvod.

V Ljubljani, dne\_\_\_\_\_\_\_\_\_\_\_\_\_\_\_\_\_\_.

|  |  |
| --- | --- |
| Naziv prosilca/Ime in priimek prosilca | Urad Vlade RS za Slovence v zamejstvu in po svetu |
| ime in priimek odgovorne osebe  | Matej Arčon |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | minister\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |